
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 20 

12 Ιανουάριου 2015 


ΑΠΟΦΑΣΕΙ Σ 

Αριθμ. 357 

Καθορισμός των όρων, των προϋποθέσεων και του χρό¬ 
νου προβολής, κατά την προεκλογική περίοδο, των 
πολιτικών κομμάτων και συνασπισμών κομμάτων, που 
εκπροσωπούνται στην Βουλή των Ελλήνων και στο 
Ευρωπαϊκό Κοινοβούλιο από τους δημόσιους και ιδι¬ 
ωτικούς ραδιοφωνικούς και τηλεοπτικούς σταθμούς 
ελεύθερης λήψης, καθώς και τους φορείς παροχής 
συνδρομητικών ραδιοφωνικών και τηλεοπτικών υπη¬ 
ρεσιών κάθε μορφής, στις βουλευτικές εκλογές της 
25ης Ιανουάριου 2015. 

Ο ΥΠΟΥΡΓΟΣ ΕΣΩΤΕΡΙΚΩΝ ΚΑΙ 
Η ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

Έχοντας υπόψη: 

I. Τις διατάξεις: 

1. Του Ν. 3023/2002 «Χρηματοδότηση των πολιτικών 
κομμάτων από το Κράτος, έσοδα και δαπάνες, προ¬ 
βολή, δημοσιότητα και έλεγχοι των οικονομικών των 
πολιτικών κομμάτων και των υποψηφίων βουλευτών» 
(Α' 146), όπως ισχύει, και ιδίως των άρθρων 10 και 30 
του νόμου αυτού, 

2. του Π.δ. 26/2012 «Κωδικοποίηση σ’ ενιαίο κείμενο των 
διατάξεων της νομοθεσίας για την εκλογή βουλευτών» 
(Α' 57), όπως ισχύει, 

3. του Ν. 2328/1995 «Νομικό καθεστώς της ιδιωτικής 
τηλεόρασης και της τοπικής ραδιοφωνίας, ρύθμιση θε¬ 
μάτων ραδιοτηλεοπτικής αγοράς και άλλες διατάξεις» 
(Α' 159), όπως ισχύει, 

4. του Ν. 2644/1998 «Για την παροχή συνδρομητικών 
ραδιοφωνικών και τηλεοπτικών υπηρεσιών και συναφείς 
διατάξεις» (Α' 233), όπως ισχύει, 

5. του Ν. 4173/2013 «Νέα Ελληνική Ραδιοφωνία,Ίντερνετ 
και Τηλεόραση» (Α' 169), 

6. του άρθρου 7 του Ν. 3603/2007 «Ρύθμιση θεμάτων 
δημοσκοπήσεων» (Α' 188), όπως ισχύει, 

7. του Ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
Διαδίκτυο «Πρόγραμμα Διαύγεια» και άλλες διατάξεις» 
(Α' 112), 

8. του Ν. 4255/2014 «Εκλογή μελών του Ευρωπαϊκού 
Κοινοβουλίου και άλλες διατάξεις» (Α' 89), 


9. του Π.δ. 173/2014 (Α' 277), με τις οποίες προκηρύχθη¬ 
καν γενικές βουλευτικές εκλογές και ορίστηκε ημέρα διε¬ 
νέργειας της ψηφοφορίας η Κυριακή 25 Ιανουάριου 2015, 

10. του άρθρου 90 του Π.δ. 63/2005 «Κωδικοποίηση 
της Νομοθεσίας για την Κυβέρνηση και τα κυβερνητικά 
όργανα» (Α' 98), όπως ισχύει, 

11. του Π.δ. 102/2014 «Οργανισμός της Γενικής Γραμ¬ 
ματείας Ενημέρωσης και της Γενικής Γραμματείας Επι¬ 
κοινωνίας και Προβολής» (Α' 169), 

12. των άρθρων 1 και 2 του Π.δ. 73/2011 «Μετονομασία 
της Γ ενικής Γ ραμματείας Επικοινωνίας και της Γ ενικής 
Γραμματείας Ενημέρωσης, ανακατανομή των υπαγό¬ 
μενων σε αυτές υπηρεσιών, μεταφορά υπηρεσιών και 
αρμοδιοτήτων από το Υπουργείο Πολιτισμού και Του¬ 
ρισμού στον Πρωθυπουργό, σύσταση Γ ενικής Γ ραμμα¬ 
τείας Ναυτιλίας στο Υπουργείο Ανάπτυξης, Ανταγωνι¬ 
στικότητας και Ναυτιλίας και ρύθμιση άλλων συναφών 
θεμάτων» (Α' 178), 

13. του άρθρου 5 του Π.δ. 65/2011 «Διάσπαση του 
Υπουργείου Εσωτερικών, Αποκέντρωσης και Ηλεκτρο¬ 
νικής Διακυβέρνησης στα Υπουργεία α) Εσωτερικών και 
β) Διοικητικής Μεταρρύθμισης και Ηλεκτρονικής Δια¬ 
κυβέρνησης, συγχώνευση των Υπουργείων Οικονομίας, 
Ανταγωνιστικότητας και Ναυτιλίας και Θαλασσίων Υπο¬ 
θέσεων, Νήσων και Αλιείας στο Υπουργείο Ανάπτυξης, 
Ανταγωνιστικότητας και Ναυτιλίας και μεταφορά στον 
Πρωθυπουργό των Γ ενικών Γ ραμματειών Ενημέρωσης 
και Επικοινωνίας και στο Υπουργείο Παιδείας, Δια Βίου 
Μάθησης και θρησκευμάτων της Γ ενικής Γ ραμματείας 
Νέας Γενιάς» (Α' 147), 

14. του Π.δ. 175/2014 «Διορισμός Υπουργού Εσωτερι¬ 
κών» (Α' 278), 

15. του Π.δ. 89/2014 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 134), 

16. του Π.δ. 173/2014 «Περί διάλυσης της Βουλής, προ¬ 
κήρυξη εκλογής βουλευτών και σύγκληση της νέας 
Βουλής» (Α' 277), 

17. της υπ’ αριθ. Υ462/17.6.2014 απόφασης του Πρωθυ¬ 
πουργού «Καθορισμός αρμοδιοτήτων της Υφυπουργού 
στον Πρωθυπουργό, Σοφίας Βούλτεψη» (Β' 1634). 

II. Την υπ’ αριθ. 133/09-01 -2015 γνώμη του Εθνικού Συμ¬ 
βουλίου Ραδιοτηλεόρασης. 

III. Την από 05.01.2015 γνώμη της Διακομματικής Επι¬ 
τροπής Εκλογών, όπως αυτή συγκροτήθηκε αρχικώς 
με την υπ’ αριθ. 113/02.01.2015 απόφαση του Υπουργού 

Εσωτερικών «Συγκρότηση Διακομματικής Επιτροπής 
Εκλογών» (Β' 1). 

IV. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Με την παρούσα καθορίζονται οι όροι, οι προϋποθέ¬ 
σεις και ο χρόνος προβολής από την εταιρεία με την 
επωνυμία «ΝΕΑ ΕΛΛΗΝΙΚΗ ΡΑΔΙΟΦΩΝΙΑ, ΙΝΤΕΡΝΕΤ ΚΑΙ 
ΤΗΛΕΟΡΑΣΗ ΑΕ.» (ΝΕΡΙΤ Α.Ε.), τους ιδιωτικούς ενημε¬ 
ρωτικούς ραδιοφωνικούς και τηλεοπτικούς σταθμούς 
ελεύθερης λήψης, καθώς και τους φορείς παροχής συν¬ 
δρομητικών ραδιοφωνικών και τηλεοπτικών υπηρεσιών 
κάθε μορφής, που λειτουργούν νόμιμα σύμφωνα με την 
ισχύουσα νομοθεσία, κατά την προεκλογική περίοδο, 
των πολιτικών κομμάτων και των συνασπισμών συνερ- 
γαζόμενων κομμάτων, που συμμετέχουν στις εκλογές 
αυτές, αλλά και στην παρούσα σύνθεση του Ευρωπαϊκού 
Κοινοβουλίου, καθώς και κάθε αναγκαία λεπτομέρεια 
για τις εμφανίσεις στα ανωτέρω ραδιοτηλεοπτικά μέσα 
των υποψηφίων βουλευτών και των οριζόμενων εκπρο¬ 
σώπων των παραπάνω κομμάτων και συνασπισμών συ- 
νεργαζόμενων κομμάτων. 

1. Η ΝΕΡΙΤ Α.Ε. έχει την υποχρέωση να μεταδίδει σε 
εθνικό ραδιοφωνικό και τηλεοπτικό δίκτυο μια συνέ¬ 
ντευξη διάρκειας σαράντα πέντε (45') πρώτων λεπτών 
της ώρας, του αρχηγού ή εκπροσώπου κάθε πολιτικού 
κόμματος και συνασπισμού συνεργαζόμενων κομμάτων. 
Η ΝΕΡΙΤ Α.Ε. υποχρεούται να επιτρέπει την απευθείας 
αναμετάδοση των συνεντεύξεων και να διαθέτει δωρεάν 
το περιεχόμενο των σχετικών μαγνητοσκοπήσεων ή 
μαγνητοφωνήσεων σε οποιονδήποτε ιδιωτικό ραδιο¬ 
φωνικό ή τηλεοπτικό σταθμό που λειτουργεί νόμιμα και 
υποβάλλει αντίστοιχο αίτημα. 

2. Η ΝΕΡΙΤ Α.Ε. έχει επίσης την υποχρέωση να μετα¬ 
δώσει σε εθνικό τηλεοπτικό και ραδιοφωνικό δίκτυο 
κατά την μεσημβρινή ζώνη, μια συνέντευξη Τύπου δι¬ 
άρκειας σαράντα πέντε (45') πρώτων λεπτών της ώρας, 
με καθένα από τους αρχηγούς ή εκπροσώπους των 
πολιτικών κομμάτων και των συνασπισμών συνεργα- 
ζόμενων κομμάτων. Τις συνεντεύξεις αυτές έχουν την 
υποχρέωση να μεταδώσουν την ίδια ημέρα είτε απευ¬ 
θείας, είτε μαγνητοσκοπημένες ή μαγνητοφωνημένες 
και οι νομίμως λειτουργούντες ιδιωτικοί ενημερωτικοί 
ραδιοφωνικοί και τηλεοπτικοί σταθμοί ελεύθερης λή¬ 
ψης εθνικής, περιφερειακής και τοπικής εμβέλειας. Το 
δεύτερο εδάφιο της παραγράφου 1 έχει εφαρμογή και 
για τις συνεντεύξεις της παρούσας παραγράφου. 

3. Η ΝΕΡΙΤ Α.Ε., καθώς και οι νομίμως λειτουργούντες 
ενημερωτικοί ιδιωτικοί τηλεοπτικοί και ραδιοφωνικοί 
σταθμοί ελεύθερης λήψης εθνικής, περιφερειακής και 
τοπικής εμβέλειας, αντίστοιχα, έχουν την υποχρέωση 
να οργανώσουν τρεις (3), τουλάχιστον, ομαδικές συζη¬ 
τήσεις με εκπροσώπους των πολιτικών κομμάτων και 
των συνασπισμών συνεργαζόμενων κομμάτων. Ως ώρα 
μετάδοσης των συζητήσεων αυτών ορίζεται το διάστη¬ 
μα από 17:00 έως 02:30. 

4. Η ΝΕΡΙΤ Α.Ε. έχει την υποχρέωση να καλύψει μία (1) 
προεκλογική συγκέντρωση ή άλλη προεκλογική πολι¬ 
τική εκδήλωση καθενός από τα πολιτικά κόμματα και 
τους συνασπισμούς συνεργαζόμενων κομμάτων, την 
οποία θα επιλέξουν τα ίδια. Επίσης, η ΝΕΡΙΤ Α.Ε. έχει 
την υποχρέωση να καλύψει μία (1) προεκλογική συγκέ¬ 
ντρωση ή άλλη προεκλογική πολιτική εκδήλωση καθε¬ 


νός από τα πολιτικά κόμματα και τους συνασπισμούς 
συνεργαζόμενων κομμάτων, η οποία θα διοργανωθεί 
σε οποιαδήποτε επαρχιακή πόλη, εφόσον μπορεί να 
καλυφθεί μέσω των διαθέσιμων τεχνικών μέσων. Το 
δεύτερο εδάφιο της παραγράφου 1 εφαρμόζεται και 
στην περίπτωση αυτή. 

5. Η ΝΕΡΙΤ Α.Ε., καθώς και οι νομίμως λειτουργούντες 
ενημερωτικοί ιδιωτικοί τηλεοπτικοί και ραδιοφωνικοί 
σταθμοί εθνικής, περιφερειακής και τοπικής εμβέλειας, 
αντίστοιχα, καθώς και οι φορείς συνδρομητικών ρα¬ 
διοφωνικών και τηλεοπτικών υπηρεσιών κάθε μορφής 
έχουν υποχρέωση να διαθέσουν δωρεάν ένα δεκάλε¬ 
πτο την εβδομάδα από 7:00 έως 01.30 σε καθένα από 
τα πολιτικά κόμματα και τους συνασπισμούς συνερ- 
γαζόμενων κομμάτων, για την παρουσίαση των προ¬ 
γραμμάτων τους ή όποια άλλη πολιτική δραστηριότητα 
επιλεγεί από αυτά. Δεν επιτρέπεται μετακύλιση, ούτε 
συσσώρευση των δεκάλεπτων. Κατά την διάρκεια των 
δεκάλεπτων αυτών επιτρέπεται στα κόμματα και στους 
συνασπισμούς συνεργαζόμενων κομμάτων να μεταδί¬ 
δουν διαφημιστικά μηνύματα, τα οποία δεν μπορούν να 
υπερβούν το ένα τρίτο (1/3) του εκάστοτε διατιθέμενου 
δεκάλεπτου χρόνου. 

6.0 συνολικός χρόνος που διατίθεται για την μετάδοση 
διαφημιστικών μηνυμάτων των πολιτικών κομμάτων και 
των συνασπισμών συνεργαζόμενων κομμάτων, αφενός 
από την ΝΕΡΙΤ Α.Ε. και τους ιδιωτικούς ενημερωτικούς 
τηλεοπτικούς σταθμούς εθνικής εμβέλειας ελεύθερης 
λήψης αντιστοιχεί στο ποσό των έξι εκατομμυρίων ευρώ 
(6.000.000 €) και αφετέρου από τους φορείς παροχής 
συνδρομητικών τηλεοπτικών υπηρεσιών κάθε μορφής 
αντιστοιχεί στο ποσό των διακοσίων πενήντα χιλιάδων 
ευρώ (250.000 €), με βάση τους θεωρημένους από την 
οικεία Δ.Ο.Υ. τιμοκαταλόγους, έως την 31η Δεκεμβρίου 
2014, ημερομηνία έναρξης της προεκλογικής περιόδου. 

7. Ο συνολικός χρόνος της παραγράφου 6 θα κατανέ- 
μεται στις επιμέρους κατηγορίες κομμάτων και συνα¬ 
σπισμών συνεργαζόμενων κομμάτων, με βάση τις αρχές 
της ισότητας και της αναλογικής ισότητας, ως εξής: 

α. Ποσοστό τριάντα τοις εκατό (30%), ήτοι χρόνος που 
αντιστοιχεί στο ποσό του ενός εκατομμυρίου οκτακόσιων 
χιλιάδων ευρώ (1.800.000 €) για την μετάδοση μηνυμάτων 
από την ΝΕΡΙΤ Α.Ε. και τους ιδιωτικούς ενημερωτικούς 
τηλεοπτικούς σταθμούς εθνικής εμβέλειας ελεύθερης 
λήψης και χρόνος που αντιστοιχεί στο ποσό των εβδο¬ 
μήντα πέντε χιλιάδων ευρώ (75.000 €) για την μετάδοση 
μηνυμάτων από τους φορείς παροχής συνδρομητικών 
τηλεοπτικών υπηρεσιών κάθε μορφής, θα διατίθεται ανα¬ 
λογικά στα πολιτικά κόμματα και στους συνασπισμούς 
συνεργαζόμενων κομμάτων, που έχουν εκλέξει ευρωβου¬ 
λευτή κατά τις ευρωεκλογές του Μάίου 2014. 

β. Ποσοστό πενήντα τοις εκατό (50%), ήτοι χρόνος που 
αντιστοιχεί στο ποσό των τριών εκατομμυρίων ευρώ 
(3.000.000 €) για την μετάδοση μηνυμάτων από την 
ΝΕΡΙΤ Α.Ε. και τους ιδιωτικούς ενημερωτικούς τηλεο¬ 
πτικούς σταθμούς εθνικής εμβέλειας ελεύθερης λήψης 
και χρόνος που αντιστοιχεί στο ποσό των εκατόν εί¬ 
κοσι πέντε χιλιάδων ευρώ (125.000 €) για την μετάδοση 
μηνυμάτων από τους φορείς παροχής συνδρομητικών 
τηλεοπτικών υπηρεσιών κάθε μορφής, θα διατίθεται 
αναλογικά στα πολιτικά κόμματα και στους συνασπι¬ 
σμούς συνεργαζόμενων κομμάτων, που έχουν εκλέξει 
βουλευτή στις εθνικές εκλογές του Ιουνίου 2012. 

γ. Ποσοστό είκοσι τοις εκατό (20%), ήτοι χρόνος που 
αντιστοιχεί στο ποσό του ενός εκατομμυρίου διακοσίων 
χιλιάδων ευρώ (1.200.000 €) για την μετάδοση μηνυ¬ 
μάτων από την ΝΕΡΙΤ Α.Ε. και τους ιδιωτικούς ενημε¬ 
ρωτικούς τηλεοπτικούς σταθμούς εθνικής εμβέλειας 
ελεύθερης λήψης και χρόνος που αντιστοιχεί στο ποσό 
των πενήντα χιλιάδων ευρώ (50.000 €) για την μετάδοση 
μηνυμάτων από τους φορείς παροχής συνδρομητικών 
τηλεοπτικών υπηρεσιών κάθε μορφής, θα διατίθεται 
ισομερώς σε όλα τα πολιτικά κόμματα και τους συ¬ 
νασπισμούς συνεργαζόμενων κομμάτων, των οποίων 
οι συνδυασμοί θα ανακηρυχθούν από τον Αρειο Πάγο 
για την συμμετοχή τους στις εθνικές εκλογές της 25ης 
Ιανουάριου 2015. 

8. Ο χρόνος που διατίθεται για την μετάδοση δια¬ 
φημιστικών μηνυμάτων των πολιτικών κομμάτων, που 
εξέλεξαν ευρωβουλευτή στις ευρωεκλογές του Μαΐου 
2014 ή βουλευτή στις εθνικές εκλογές του Ιουνίου 2012, 
ήτοι των κομμάτων «ΝΕΑ ΔΗΜΟΚΡΑΤΙΑ» (Ν.Δ.), «ΣΥΝΑΣ¬ 
ΠΙΣΜΟΣ ΡΙΖΟΣΠΑΣΤΙΚΗΣ ΑΡΙΣΤΕΡΑΣ» (ΣΥ.ΡΙ.ΖΑ), «ΠΑ¬ 
ΝΕΛΛΗΝΙΟ ΣΟΣΙΑΛΙΣΤΙΚΟ ΚΙΝΗΜΑ (ΠΑ.ΣΟ.Κ.)», «ΛΑΪΚΟΣ 
ΣΥΝΔΕΣΜΟΣ ΧΡΥΣΗ ΑΥΓΗ», «ΑΝΕΞΑΡΤΗΤΟΙ ΕΛΛΗΝΕΣ», 
«ΚΟΜΜΟΥΝΙΣΤΙΚΟ ΚΟΜΜΑ ΕΛΛΑΔΑΣ» (Κ.Κ.Ε.), «ΔΗΜΟ¬ 
ΚΡΑΤΙΚΗ ΑΡΙΣΤΕΡΑ», «ΤΟ ΠΟΤΑΜΙ», αντιστοιχεί στο 
80% του συνολικού χρόνου που αναφέρεται στην πα¬ 
ράγραφο 6, ήτοι στο ποσό των τεσσάρων εκατομμυρίων 
οκτακόσιων χιλιάδων ευρώ (4.800.000 €) στην ΝΕΡΙΤ 
Α.Ε. και στους ιδιωτικούς ενημερωτικούς τηλεοπτικούς 
σταθμούς εθνικής εμβέλειας ελεύθερης λήψης και στο 
ποσό των διακοσίων χιλιάδων ευρώ (200.000 €) στους 
φορείς παροχής συνδρομητικών τηλεοπτικών υπηρεσι¬ 
ών κάθε μορφής, με βάση τους θεωρημένους από την 
οικεία Δ.Ο.Υ. τιμοκαταλόγους, έως την 31η Δεκεμβρίου 
2014, ημερομηνία έναρξης της προεκλογικής περιόδου 
των εκλογών της 25ης Ιανουάριου 2015 για την ανάδειξη 
των μελών της Βουλής των Ελλήνων. 

9. Το ανωτέρω ποσοστό 80% του συνολικού χρόνου 
της παραγράφου 6 κατανέμεται μεταξύ των κομμάτων 
και των συνασπισμών συνεργαζόμενων κομμάτων της 
προηγούμενης παραγράφου, που εξέλεξαν ευρωβουλευ¬ 
τή στις ευρωεκλογές του Μάίου 2014 ή βουλευτή στις 
εθνικές εκλογές του Ιουνίου 2012, αντίστοιχα, με βάση 
τα αποτελέσματα των ευρωεκλογών του Μαΐου 2014 
και των εθνικών εκλογών του Ιουνίου 2012. 

10. Ενόψει της προηγούμενης παραγράφου, το ποσο¬ 
στό 80% του συνολικού χρόνου της παραγράφου 6, που 
αφορά στην μετάδοση διαφημιστικών μηνυμάτων από 
την ΝΕΡΙΤ Α.Ε., τους ιδιωτικούς ενημερωτικούς τηλεο¬ 
πτικούς σταθμούς εθνικής εμβέλειας ελεύθερης λήψης 
και τους φορείς παροχής συνδρομητικών τηλεοπτικών 
υπηρεσιών, κατανέμεται μεταξύ των πολιτικών κομμά¬ 
των και των συνασπισμών συνεργαζόμενων κομμάτων 
της παραγράφου 8 του παρόντος, ως εξής: 

- «ΝΕΑ ΔΗΜΟΚΡΑΤΙΑ» (Ν.Δ.) 24,01% 

- «ΣΥΝΑΣΠΙΣΜΟΣ ΡΙΖΟΣΠΑΣΤΙΚΗΣ ΑΡΙΣΤΕΡΑΣ» (ΣΥ. 
ΡΙΖΑ) 23,93% 

- «ΠΑΝΕΛΛΗΝΙΟ ΣΟΣΙΑΛΙΣΤΙΚΟ ΚΙΝΗΜΑ (ΠΑ.ΣΟ.Κ.)» 
9,43% 

- «ΛΑΪΚΟΣ ΣΥΝΔΕΣΜΟΣ ΧΡΥΣΗ ΑΥΓΗ» 7,08% 

- «ΑΝΕΞΑΡΤΗΤΟΙ ΕΛΛΗΝΕΣ» 5,23% 

- «ΚΟΜΜΟΥΝΙΣΤΙΚΟ ΚΟΜΜΑ ΕΛΛΑΔΑΣ» (Κ.Κ.Ε.) 4,61% 

- «ΔΗΜΟΚΡΑΤΙΚΗ ΑΡΙΣΤΕΡΑ» 3,32% 

- «ΤΟ ΠΟΤΑΜΙ» 2,39% 


11. α. Με βάση την κατανομή της προηγούμενης παρα¬ 
γράφου, στην ΝΕΡΙΤ Α.Ε. και στους ιδιωτικούς νομίμως 
λειτουργούντες ενημερωτικούς τηλεοπτικούς σταθ¬ 
μούς εθνικής εμβέλειας ελεύθερης λήψης, ανά κόμμα 
και συνασπισμό συνεργαζόμενων κομμάτων, αναλογούν 
μηνύματα αξίας: 

- «ΝΕΑ ΔΗΜΟΚΡΑΤΙΑ» (Ν.Δ.) 1.440.527,43 € 

- «ΣΥΝΑΣΠΙΣΜΟΣ ΡΙΖΟΣΠΑΣΤΙΚΗΣ ΑΡΙΣΤΕΡΑΣ» (ΣΥ. 
ΡΙΖΑ) 1.435.631,01 € 

- «ΠΑΝΕΛΛΗΝΙΟ ΣΟΣΙΑΛΙΣΤΙΚΟ ΚΙΝΗΜΑ (ΠΑ.ΣΟ.Κ.)» 
565.828,27 € 

- «ΛΑΪΚΟΣ ΣΥΝΔΕΣΜΟΣ ΧΡΥΣΗ ΑΥΓΗ» 425.007,33 € 

- «ΑΝΕΞΑΡΤΗΤΟΙ ΕΛΛΗΝΕΣ» 313.586,26 € 

- «ΚΟΜΜΟΥΝΙΣΤΙΚΟ ΚΟΜΜΑ ΕΛΛΑΔΑΣ» (Κ.Κ.Ε.) 
276.459,92 € 

- «ΔΗΜΟΚΡΑΤΙΚΗ ΑΡΙΣΤΕΡΑ» 199.446,87 € 

- «ΤΟ ΠΟΤΑΜΙ» 143.512,93 € 

β. Με βάση την κατανομή της προηγούμενης παραγρά¬ 
φου, στους φορείς παροχής συνδρομητικών τηλεοπτι¬ 
κών υπηρεσιών κάθε μορφής, ανά κόμμα και συνασπισμό 
συνεργαζόμενων κομμάτων, αναλογούν μηνύματα αξίας: 

- «ΝΕΑ ΔΗΜΟΚΡΑΤΙΑ» (Ν.Δ.) 60.021,98 € 

- «ΣΥΝΑΣΠΙΣΜΟΣ ΡΙΖΟΣΠΑΣΤΙΚΗΣ ΑΡΙΣΤΕΡΑΣ» (ΣΥ. 
ΡΙΖΑ) 59.817,96 € 

- «ΠΑΝΕΛΛΗΝΙΟ ΣΟΣΙΑΛΙΣΤΙΚΟ ΚΙΝΗΜΑ (ΠΑ.ΣΟ.Κ» 
23.576,18 € 

- «ΛΑΪΚΟΣ ΣΥΝΔΕΣΜΟΣ ΧΡΥΣΗ ΑΥΓΗ » 17.708,64 € 

- «ΑΝΕΞΑΡΤΗΤΟΙ ΕΛΛΗΝΕΣ» 13.066,09 € 

- «ΚΟΜΜΟΥΝΙΣΤΙΚΟ ΚΟΜΜΑ ΕΛΛΑΔΑΣ» (Κ.Κ.Ε.) 
11.519,16 € 

- «ΔΗΜΟΚΡΑΤΙΚΗ ΑΡΙΣΤΕΡΑ» 8.310,29 € 

- «ΤΟ ΠΟΤΑΜΙ» 5.979,71 € 

12. α. Ο συνολικός χρόνος της παραγράφου 6 για 
την μετάδοση διαφημιστικών μηνυμάτων των πολιτικών 
κομμάτων και συνασπισμών συνεργαζόμενων κομμά¬ 
των, κατανέμεται στην ΝΕΡΙΤ Α.Ε. και στους ιδιωτικούς 
νομίμως λειτουργούντες ενημερωτικούς τηλεοπτικούς 
σταθμούς εθνικής εμβέλειας ελεύθερης λήψης, ως εξής: 

ΜΕΘΑ ΟΗΑΝΝΕ11.609.619,26 €, 

ΑΝΤΕΝΝΑ Τ.ν 1.663.038,98 €, 

ΑΙΡΗΑ Τν 962.837,16 €, 

3ΤΑΒ 741.619,56 €, 

ΣΚΑΪ 691.338,63 €, 

ΜΑΚΕΔΟΝΙΑ Τ.ν. 4.232,15 €, 

Ε Τν 181.146,64 €, 

ΝΕΡΙΤ Α.Ε. 131.470,26 €, 

ΑΡΤ 14.697,35 € 

β. Ο συνολικός χρόνος της παραγράφου 6 για την με¬ 
τάδοση διαφημιστικών μηνυμάτων των πολιτικών κομμά¬ 
των και των συνασπισμών συνεργαζόμενων κομμάτων, 
κατανέμεται στους φορείς παροχής συνδρομητικών τη¬ 
λεοπτικών υπηρεσιών, ως εξής: ΡΟΒΤΗΝΕΤ ΜΕϋΙΑ Α.Ε., 
125.000,00 ευρώ και ΟΤΕ Α.Ε. 125.000,00 ευρώ. 

13. Ο χρόνος που διατίθεται για την μετάδοση δια¬ 
φημιστικών μηνυμάτων των πολιτικών κομμάτων ή συ¬ 
νασπισμών κομμάτων στους ιδιωτικούς ενημερωτικούς 
τηλεοπτικούς σταθμούς, περιφερειακής και τοπικής 
εμβέλειας καθώς και στους ραδιοφωνικούς σταθμούς, 
καθορίζεται σε οκτώ (8') λεπτά της ώρας ημερησίως. 
Η κατανομή του χρόνου είναι ανάλογη με αυτή της 
παραγράφου 6. 

14. Ο χρόνος μετάδοσης διαφημιστικών μηνυμάτων 
ή μηνυμάτων κοινωνικού περιεχομένου των πολιτικών 
κομμάτων ή συνασπισμών κομμάτων στο ραδιόφωνο 
της ΝΕΡΙΤ Α.Ε., καθορίζεται σε δέκα (10') λεπτά της 
ώρας ημερησίως. Η κατανομή του χρόνου αυτού είναι 
ανάλογη με αυτή της παραγράφου 6. 

15. Η ΝΕΡΙΤ Α.Ε. και οι νομίμως λειτουργούντες ιδιω¬ 
τικοί ενημερωτικοί τηλεοπτικοί σταθμοί εθνικής, πε¬ 
ριφερειακής και τοπικής εμβέλειας και ιδιωτικοί ενη¬ 
μερωτικοί ραδιοφωνικοί σταθμοί, καθώς και οι φορείς 
συνδρομητικών ραδιοφωνικών και τηλεοπτικών υπηρε¬ 
σιών κάθε μορφής, υποχρεούνται να διαθέτουν το ένα 
τρίτο (1/3) του χρόνου των δελτίων ειδήσεων για την 
παρουσίαση της προεκλογικής δραστηριότητας των 
κομμάτων και των συνασπισμών των κομμάτων. Από 
τη ρύθμιση αυτή εξαιρούνται τα δελτία ειδήσεων κάτω 
των πέντε (5') λεπτών. 

16. Οι δημόσιοι και οι ιδιωτικοί νομίμως λειτουργούντες 
ενημερωτικοί τηλεοπτικοί σταθμοί εθνικής και περιφε¬ 
ρειακής εμβέλειας και οι δημόσιοι και ιδιωτικοί ενημε¬ 
ρωτικοί ραδιοφωνικοί σταθμοί, καθώς και οι φορείς συν¬ 
δρομητικών ραδιοφωνικών και τηλεοπτικών υπηρεσιών 
κάθε μορφής, οφείλουν να μεριμνούν, ώστε η προβολή, 
κατά την διάρκεια δελτίων ειδήσεων, εκπομπών πολιτι¬ 
κού διαλόγου ή άλλων ενημερωτικών εκπομπών, συνε¬ 
ντεύξεων σχετικά με τις θέσεις και την δραστηριότητα 
των πολιτικών κομμάτων ή συνασπισμών κομμάτων να 
μην παραβιάζει την αρχή της αναλογικής ισότητας. Η 
τήρηση της αρχής της αναλογικής ισότητας πρέπει να 
διέπει εν γένει τα δελτία ειδήσεων και τα προγράμμα- 
τά τους, ώστε να επιτευχθεί η ουσιαστική ενημέρωση 
των πολιτών για τις θέσεις και τις δραστηριότητες των 
πολιτικών κομμάτων ή συνασπισμών κομμάτων και εξε¬ 
τάζεται σύμφωνα με την ισχύουσα νομοθεσία. 

17. Απαγορεύεται η καταβολή στους ραδιοφωνικούς 
και τηλεοπτικούς σταθμούς οποιουδήποτε οικονομι¬ 
κού ή άλλου είδους ανταλλάγματος για την συμμε¬ 
τοχή εκπροσώπων των πολιτικών κομμάτων και των 
συνασπισμών συνεργαζόμενων κομμάτων της παρούσας 
απόφασης ή των υποψήφιων βουλευτών τους σε δελτία 
ειδήσεων ή άλλες εκπομπές. 

18. Η ΝΕΡΙΤ Α.Ε. και οι ιδιωτικοί νομίμως λειτουργού- 
ντες ενημερωτικοί ραδιοφωνικοί και τηλεοπτικοί σταθ¬ 
μοί ελεύθερης λήψης, καθώς και οι φορείς παροχής 
συνδρομητικών ραδιοφωνικών και τηλεοπτικών υπηρεσι¬ 
ών κάθε μορφής υποχρεούνται να μη μεταδίδουν ή ανα¬ 
μεταδίδουν οποιαδήποτε δημοσκόπηση ή αποτέλεσμα 
δημοσκόπησης, πανελλήνιου ή τοπικού χαρακτήρα, με 
οποιονδήποτε τρόπο κι αν διενεργείται αυτή ή σχολι¬ 
ασμό αυτής, σχετικά με τις πολιτικές τάσεις, απόψεις 
και προτιμήσεις της κοινής γνώμης για πολιτικά κόμ¬ 
ματα, πολιτικές θέσεις και πρόσωπα ή άλλα ζητήματα 
που συνδέονται με το αντικείμενο των εκλογών της 
παρούσας απόφασης μία (1) ημέρα πριν από την διε¬ 
νέργεια των εκλογών για την ανάδειξη των μελών της 


Βουλής των Ελλήνων, και έως την 19η ώρα της ημέρας 
της ψηφοφορίας. Κατά τα λοιπά, για την διενέργεια 
και αναμετάδοση των δημοσκοπήσεων και εν γένει των 
ερευνών γνώμης στην διάρκεια της προεκλογικής πε¬ 
ριόδου ισχύουν οι διατάξεις του Ν. 3603/2007 (Α' 188), 
όπως αυτός ισχύει. 

19. Κατά την διάρκεια της προηγούμενης ημέρας, κα¬ 
θώς και κατά την ημέρα διεξαγωγής των εκλογών για 
την ανάδειξη των μελών του Εθνικού Κοινοβουλίου και 
μέχρι τις 19:00 δεν επιτρέπεται η μετάδοση διαφημιστι¬ 
κών μηνυμάτων και συγκεντρώσεων ή άλλων πολιτικών 
εκδηλώσεων των κομμάτων, καθώς και η μετάδοση εκ¬ 
πομπών προεκλογικού διαλόγου ή εκτιμήσεων για το 
εκλογικό αποτέλεσμα με εξαίρεση τις δηλώσεις των 
αρχηγών των πολιτικών κομμάτων που γίνονται κατά 
την διάρκεια της εκλογικής διαδικασίας. 

20. Το Εθνικό Συμβούλιο Ραδιοτηλεόρασης (Ε.Σ.Ρ.) με¬ 
ριμνά για την τήρηση των υποχρεώσεων που απορρέουν 
από την παρούσα απόφαση και μπορεί να ζητά, για τον 
έλεγχο αυτόν, οποιοδήποτε στοιχείο. Η μη τήρηση των 
υποχρεώσεων αυτών αποτελεί παραβίαση της νομοθε¬ 
σίας που διέπει την λειτουργία των ιδιωτικών ραδιοτη¬ 
λεοπτικών σταθμών, κατά την έννοια των άρθρων 4 και 8 
του Ν. 2328/1995 (Α' 159), καθώς και του άρθρου 12 και της 
παραγράφου 3 του άρθρου 15 του Ν. 2644/1998 (Α' 233), 
όπως ισχύουν. 

Ειδικώς η μη τήρηση των υποχρεώσεων της παραγρά¬ 
φου 18 του παρόντος επισύρει τις κυρώσεις του Ν. 3603/ 
2007, όπως ισχύει. Το Ε.Σ.Ρ. μπορεί, στο πλαίσιο των σχε¬ 
τικών ελεγκτικών αρμοδιοτήτων του, να ζητά από τους 
ραδιοφωνικούς και τηλεοπτικούς σταθμούς την υποβο¬ 
λή, εντός ευλόγου χρόνου, συγκεκριμένων στοιχείων. 

21. Από την έναρξη ισχύος της παρούσας καταργείται 
η υπ’ αριθ. 250/09.01.2015 κοινή απόφαση του Υπουργού 
Εσωτερικών και της Υφυπουργού στον Πρωθυπουργό 
(Β' 12). Ο χρόνος προβολής από τα δημόσια και ιδι¬ 
ωτικά ραδιοτηλεοπτικά μέσα ελεύθερης και συνδρο¬ 
μητικής λήψης κάθε μορφής των κομμάτων και των 
συνασπισμών συνεργαζόμενων κομμάτων, που τυχόν 
έχει αξιοποιηθεί από αυτά μέχρι την έναρξη ισχύος της 
παρούσας απόφασης, με βάση την καταργούμενη με το 
προηγούμενο εδάφιο υπ’ αριθ. 250/09.01.2015 κοινή από¬ 
φαση του Υπουργού Εσωτερικών και της Υφυπουργού 
στον Πρωθυπουργό (Β' 12), αφαιρείται από τον χρόνο 
που τους διατίθεται με την παρούσα. 

22. Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιανουάριου 2015 

ΟΙ ΥΠΟΥΡΓΟΙ 

ΥΠΟΥΡΓΟΣ ΕΣΩΤΕΡΙΚΩΝ ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

ΜΙΧΑΗΛ ΘΕΟΧΑΡΙΔΗΣ ΣΟΦΙΑ ΒΟΥΛΤΕΨΗ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












